IFA: Multirum fra Bang & Olufsen

BERLIN: Bang & Olufsen har taget en overraskelse med til IFA-messen i Berlin, nemlig et sæt trådløse multirums-højttalere. BeoSound 1 og BeoSound 2 har begge 360 graders lyd, trådløse forbindelser en masse, samt et par teknologiske tricks – helt som man forventer fra det vestjyske.

BeoSound 1 er en bærbar, let og trådløst højttaler med mulighed for batteridrift. Den har en lille rille under toppen for at sikre et bedre greb, når den løftes op og flyttes rundt. En fuldt opladt højttaler giver ifølge B&O en levetid på mellem fire og 16 timers musik (alt efter Volumen).

BeoSound 2 er det lidt større familiemedlem med mere power. Den behøver en fast strømforbindelse for at kunne levere.

Højttalerne er udrustet med både Bluetooth og wifi – og understøtter både Google Cast, AirPlay og DNLA. Desuden har de indbygget adgang til TuneIn internetradio og til musiktjenesterne Spotify og Deezer, så de kan spille musik uden at bruge en smartphone eller tablet.

Sensorstyrede

Betjeningen er der – i vanlig B&O-stil – tænkt grundigt over. Ved at trykke øverst på højttaleren starter en spilleliste eller internetradio. Volumen styres ved at dreje på hjulet i toppen, og der skiftes mellem numre ved at swipe på “låget”. Ved hjælp af nærhedssensorer kan højttalerne regne ud, hvor du befinder dig, så lige gyldigt hvilken retning man kommer fra, ved højttaleren om der swipes frem eller tilbage.

Her lidt tekniske info om højttalerne:

BeoSound 1:

1,5″ full range Driver + 4″ woofer

Forstærkere: 1 x 40 watt + 1 x 20 watt

Frekvensgang: 35 – 24,300 Hz

Trådløse netværk: 802.11b/g/n (2,4GHz og 5GHz), Bluetoooth 4.1

Pris: 9.995 kroner

BeoSound 2:

3/4″ tweeter, 2 x 2″ midrange drivere + 1 x 5″ woofer

Forstærkere: 2 x 20 watt woofer, 2 x 11 watt midrange + 1 x 40 watt tweeter

Frekvensgang: Ikke oplyst

Trådløse netværk: 802.11b/g/n (2,4GHz og 5GHz), Bluetoooth 4.1

Pris: 12..995 kroner (fra Oktober)

IFA: Multirum fra Bang & Olufsen